આ વિશ્વવિખ્યાત જ્યોતિષીએ પણ કહ્યું હતું કે 8મી મેના રોજ આકાશમાં એકસાથે અનેક ગ્રહો ભેગા થવાના છે એટલે પૃથ્વીનો પ્રલય થઈ જશે. અમારા ભારતીય જ્યોતિષીઓએ આ વાતને ટેકો આપ્યો હતો. અમારે ત્યાં એકબીજાને પાપદષ્ટિથી જોતા રાજકીય પક્ષો ક્યારેક ભેગા થાય છે ને પાછા છૂટા પડે છે ત્યારે લગભગ પ્રલય જેવું જ થાય છે! એટલે આટલા બધા ગ્રહો ભેગા થઈ પૃથ્વીનો પ્રલય કરી નાખશે એવી અમને બીક લાગી એટલે અમે ગભરાઈ ગયા.